ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลมาบข่า กิ่งอำเภอนิคมพัฒนาอำเภอบ้านค่ายตำบลห้วยโป่ง ตำบลมาบตาพุด ตำบลทับมา ตำบลเนินพระอำเภอเมืองระยองและตำบลสำนักท้อน ตำบลบ้านฉางตำบลพลาอำเภอบ้านฉางจังหวัดระยอง อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไป แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดเส้นขนานระยะ ๒,๐๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) เขตป่าสงวนแห่งชาติป่าเขาห้วยมะหาด ป่าเขานังยองและป่าเขาครอก เส้นตรงตามแนวเส้นขนานเส้นตั้งฉากกับทางหลวงแผ่นดินหมายเลข ๓๖ ที่ห่างจากจุดที่ซึ่งทางหลวงแผ่นดินหมายเลข ๓๖ บรรจบกับทางหลวงแผ่นดินหมายเลข ๓๑๙๑ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๖ เป็นระยะ ๓,๐๐๐ เมตรซึ่งเป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๖ทิศตะวันออก จดถนนรพช. รย. ๓๐๑๗สายบ้านคลองช้างตาย - บ้านหนองสนม ฟากตะวันตกเส้นแบ่งเขตการปกครองระหว่างตำบลทับมากับตำบลเนินพระ เส้นขนานระยะ ๓๐๐ เมตรกับศูนย์กลางถนนรพช. รย. ๓๐๑๗ สายบ้านคลองช้างตาย - บ้านหนองสนม ป่าสงวนแห่งชาติป่าหนองสนมเส้นขนานระยะ ๔๐๐ เมตรกับศูนย์กลางถนนท่าบรรทุก เส้นขนานระยะ ๗๐๐ เมตรกับศูนย์กลางถนนสายเลียบชายฝั่ง และเส้นขนานระยะ ๓,๑๐๐ เมตร กับถนนท่าบรรทุกทิศใต้ จดอ่าวไทยทิศตะวันตก จดเขตทหาร (สนามบินอู่ตะเภา) ถนนรพช.รย. ๓๐๓๗ (บ้านหนองม่วง - บ้านพลา) ฟากตะวันตกเส้นตั้งฉากกับทางหลวงแผ่นดินหมายเลข ๓ (ถนนสุขุมวิท) ที่จุดซึ่งถนนรพช. รย. ๓๐๓๗(บ้านหนองม่วง - บ้านพลา) ฟากตะวันตก บรรจบกับทางหลวงแผ่นดินหมายเลข ๓(ถนนสุขุมวิท) ไปทางทิศตะวันตกเฉียงเหนือซึ่งเป็นเส้นขนานระยะ ๒,๐๐๐เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท)เว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดเขตเทศบาลตำบลบ้านฉางจังหวัดระยองทิศตะวันออก จดเขตเทศบาลตำบลบ้านฉาง จังหวัดระยองทิศใต้ จดทางหลวงแผ่นดินหมายเลข ๓ (ถนนสุขุมวิท)ฟากเหนือเส้นขนานระยะ ๘๕๐ เมตร กับศูนย์กลางทางหลวงแผ่นดินหมายเลข ๓๓๗๖เส้นขนานระยะ ๖๕๐ กับทางหลวงแผ่นดินหมายเลข ๓ (ถนนสุขุมวิท)ทิศตะวันตก จดทางหลวงแผ่นดินหมายเลข ๓๓๗๖ฟากตะวันออก๒.๒ ทิศเหนือ จดถนนสายบ้านฉาง - เนินโป่ง ฟากใต้ซอยสุขาภิบาล ๓๖ ฟากตะวันออก และทางหลวงแผ่นดินหมายเลข ๓ (ถนนสุขุมวิท) ฟากใต้ทิศตะวันออก จดคลองน้ำตก ฝั่งตะวันตกทิศใต้ จดเขตเทศบาลตำบลบ้านฉาง จังหวัดระยองทิศตะวันตก จดถนนสายบ้านฉาง - พยูน ฟากตะวันออก๒.๓ ทิศเหนือ จดเขตเทศบาลตำบลบ้านฉางจังหวัดระยองทิศตะวันออก จดทางหลวงแผ่นดินหมายเลข ๓๓๗๖ฟากตะวันตกทิศใต้ จดเส้นขนานระยะ ๖๕๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) ถนนอังกินันท์ ฟากตะวันตกทางหลวงแผ่นดินหมายเลข ๓ (ถนนสุขุมวิท) ฟากเหนือทิศตะวันตก จดเขตเทศบาลตำบลบ้านฉาง จังหวัดระยอง๒.๔ ทิศเหนือ จดทางหลวงแผ่นดินหมายเลข ๓(ถนนสุขุมวิท) ฟากใต้ทางหลวงชนบท รย. ๒๐๐๑ (บ้านฉาง - บ้านพลา) ฟากตะวันตกเส้นขนานระยะ ๖๕๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)ทิศตะวันออก จดถนนสายบ้านฉาง - พยูน ฟากตะวันตกทิศใต้ จดเขตเทศบาลตำบลบ้านฉาง จังหวัดระยองทิศตะวันตก จดทางรถไฟสายฉะเชิงเทรา - สัตหีบ -มาบตาพุด๒.๕ ทิศเหนือ จดถนนสายมาบยา ฟากใต้เส้นตรงที่ต่อจากถนนสายมาบยา ฟากใต้ ไปทางทิศตะวันออกเฉียงใต้จนบรรจบกับถนนสายมาบตาพุด - บ้านหนองหว้า ถนนสายมาบตาพุด - บ้านหนองหว้าฟากตะวันออก เส้นขนานระยะ ๑,๙๕๐ เมตร จากศูนย์กลางทางหลวงแผ่นดินหมายเลข ๓(ถนนสุขุมวิท)ทิศตะวันออก จดทางหลวงแผ่นดินหมายเลข ๓๖(ตอนแยกทางหลวงแผ่นดินหมายเลข ๓ (ถนนสุขุมวิท) บรรจบทางหลวงแผ่นดินหมายเลข ๓๖)ฟากตะวันตกทิศใต้ จดเส้นขนานระยะ ๗๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) เส้นขนานระยะ ๗๕๐ เมตรกับศูนย์กลางถนนสายมาบตาพุด - หาดทรายทอง และทางหลวงแผ่นดินหมายเลข ๓(ถนนสุขุมวิท) ฟากเหนือทิศตะวันตก จดเส้นขนานระยะ ๕๐๐ เมตรกับศูนย์กลางถนนสายบ้านพลง๒.๖ ทิศเหนือ จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๖ และโรงเรียนชุมชนวัดทับมาทิศตะวันออก จดถนนรพช. รย. ๒๐๑๗สายบ้านคลองช้างตาย - บ้านหนองสนม ฟากตะวันตกเส้นแบ่งเขตการปกครองระหว่างตำบลทับมากับตำบลเนินพระ และเส้นขนานระยะ ๓๐๐ เมตรกับศูนย์กลางถนนทับมาทิศใต้ จดทางหลวงแผ่นดินหมายเลข ๓ (ถนนสุขุมวิท)ฟากเหนือทิศตะวันตก จดทางหลวงแผ่นดินหมายเลข ๓(ตอนเลี่ยงเมืองระยอง) ฟากตะวันออก๒.๗ ทิศเหนือจดเส้นตรงที่เชื่อมระหว่างจุดที่อยู่บนถนน รพช. รย. ๓๐๓๗ (บ้านหนองม่วง - บ้านพลา)ฟากตะวันออก ที่จุดซึ่งอยู่ห่างจากถนนรพช. รย. ๓๐๓๗ (บ้านหนองม่วง - บ้านพลา) บรรจบทางหลวงชนบทรย. ๒๐๐๒ (บ้านพยูน - บ้านกงเพชร) ไปทางทิศตะวันตกเฉียงเหนือ ตามแนวถนนรพช. รย.๓๐๓๗ (บ้านหนองม่วง - บ้านพลา) เป็นระยะ ๒,๕๐๐ เมตร กับจุดที่อยู่บนทางหลวงชนบทรย. ๒๐๐๑ (บ้านฉาง - บ้านพลา) ฟากตะวันตก ที่จุดซึ่งอยู่ห่างจากทางหลวงชนบท รย.๒๐๐๑ (บ้านฉาง - บ้านพลา) บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร)ไปทางทิศเหนือ ตามแนวทางหลวงชนบท รย. ๒๐๐๑ (บ้านฉาง - บ้านพลา) เป็นระยะ ๒,๓๐๐เมตร เส้นตรงที่เชื่อมระหว่างจุดที่อยู่บนทางหลวงชนบท รย. ๒๐๐๑ (บ้านฉาง -บ้านพลา) ฟากตะวันออก ที่จุดซึ่งอยู่ห่างจากทางหลวงชนบท รย.๒๐๐๑ (บ้านฉาง -บ้านพลา) บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร) ไปทางทิศเหนือตามแนวทางหลวงชนบท รย. ๒๐๐๑ (บ้านฉาง - บ้านพลา) เป็นระยะ ๒,๓๐๐ เมตรกับจุดที่อยู่บนถนนสายบ้านฉาง - พยูน ฟากตะวัตก ที่จุดซึ่งอยู่ห่างจากถนนสายบ้านฉาง-พยูน บรรจบกับทางหลวงชนบท รย. ๒๐๐๒ (บ้านพยูน - บ้านกงเพชร)ไปทางทิศตะวันตกเฉียงเหนือ ตามแนวถนนสายบ้านฉาง - พยูน เป็นระยะ ๑,๘๐๐ เมตรและเส้นตั้งฉากกับถนนสายบ้านฉาง - พยูน ที่จุดซึ่งอยู่ห่างจากทางหลวง รย. ๒๐๐๒(บ้านพยูน -บ้านกงเพชร) บรรจบกับถนนสายบ้านฉาง - พยูนไปทางทิศตะวันตกเฉียงเหนือตามแนวถนนสายบ้านฉาง - พยูน เป็นระยะ ๑,๘๐๐ เมตรทิศตะวันออก จดเส้นขนานระยะ ๓๐๐ เมตรกับศูนย์กลางถนนสายบ้านฉาง - หาดพยูน และ คลองพยูน ฝั่งตะวันตกทิศใต้ จดทางหลวงชนบท รย. ๒๐๐๒ (บ้านพยูน -บ้านกงเพชร) ฟากเหนือ ทางหลวงชนบท รย. ๒๐๐๑ (บ้านฉาง - บ้านพลา) ฟากตะวันออกและเส้นตรงที่เชื่อมระหว่างจุดที่อยู่บนทางหลวงชนบท รย. ๒๐๐๑ (บ้านฉาง - บ้านพลา)ฟากตะวันตก ที่จุดซึ่งอยู่ห่างจากทางหลวงชนบท รย. ๒๐๐๑ (บ้านฉาง - บ้านพลา) บรรจบกับทางหลวงชนบท รย. ๒๐๐๒ (บ้านพยูน -บ้านกงเพชร) ไปทางทิศเหนือ ตามแนวทางหลวงชนบท รย. ๒๐๐๑ (บ้านฉาง - บ้านพลา )เป็นระยะ ๙๐๐ เมตร กับจุดที่ซึ่งอยู่บนถนนรพช.รย. ๓๐๓๗ (บ้านหนองม่วง - บ้านพลา) ฟากตะวันออกที่จุดซึ่งอยู่ห่างจากถนนรพช. รย.๓๐๓๗ (บ้านหนองม่วง - บ้านพลา) บรรจบกับทางหลวงชนบท รย. ๒๐๐๒ (บ้านพยูน -บ้านกงเพชร) ไปทางทิศตะวันตกเฉียงเหนือตามแนวถนนรพช. รย. ๓๐๓๗ (บ้านหนองม่วง -บ้านพลา) เป็นระยะ ๑,๐๐๐ เมตรทิศตะวันตก จดถนนรพช. รย. ๓๐๓๗ (บ้านหนองม่วง -บ้านพลา) ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลมาบข่า กิ่งอำเภอนิคมพัฒนาอำเภอบ้านค่าย ตำบลห้วยโป่ง ตำบลมาบตาพุด ตำบลทับมา ตำบลเนินพระ อำเภอเมืองระยองและตำบลสำนักท้อน ตำบลบ้านฉาง ตำบลพลา อำเภอบ้านฉาง จังหวัดระยอง ภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน ๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน ๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖) ที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๖ เมตร สำหรับอาคารที่มีขนาดพื้นที่ใช้สอยตั้งแต่ ๓๐๐ - ๕๐๐ ตารางเมตรและห่างจากเขตทางของถนนสาธารณะไม่น้อยกว่า ๑๐ เมตรสำหรับอาคารที่มีขนาดพื้นที่ใช้สอย ตั้งแต่ ๕๐๐ - ๑,๐๐๐ ตารางเมตรโดยวัดระยะจากขอบนอกสุดอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตร ตั้งแต่ ๓๐๐- ๕๐๐ ตารางเมตร และห่างจากเขตทางของถนนสาธารณะไม่น้อยกว่า ๑๐ เมตรสำหรับอาคารที่มีขนาดพื้นที่ใช้สอย ตั้งแต่ ๕๐๐ - ๑,๐๐๐ ตารางเมตรโดยวัดระยะจากขอบนอกสุดอาคารถึงเขตทางที่ดินของผู้อื่นหรือริมเขตทางด้านติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๑๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยโสรศ/พิมพ์๒๑พฤษภาคม ๒๕๕๐ฐิติพงษ์/ตรวจ๒๔พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๑๐)/ตอนพิเศษ ๑๐๑ ง/หน้า ๑๖/๔ กันยายน ๒๕๔๖